arnastofnun/IGC-2024 huggingface dataset:
S-362/2012

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu, á hendur S-kk-þgf A-kk-þgf N-kk-þgf, kt. 000000-0000, Hraunbæ 82, Reykjavík, fyrir:

Umferðarlagabrot, með því að hafa aðfaranótt mánudagsins 27. febrúar 2012 ekið bifreiðinni OJ-566 sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,04 ‰, amfetamín 20 ng/ml og kókaín 60 ng/ml) um Birkigrund í Kópavogi, uns lögreglan stöðvaði aksturinn skömmu síðar við hús nr. 47.

Er talið að þetta varði við 1., sbr. 2. mgr. 45. gr., 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, með áorðnum breytingum.

Er þess krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1982. Samkvæmt sakavottorði hófst brotaferill ákærða árið 2003 er ákærði gekkst undir sátt við lögreglustjórann í Reykjavík vegna brot á lögum um ávana- og fíkniefni nr. 65/1974. Síðan þá hefur ákærði sex sinnum gengist undir sáttir hjá lögreglustjóranum á höfuðborgarsvæðinu vegna brota á umferðarlögum og lögum um ávana- og fíkniefni. Ákærði hefur margs sinnis verið sviptur ökurétti. Þá hefur ákærði fjórum sinnum verið dæmdur fyrir meðal annars brot á almennum hegningarlögum, áfengislögum og lögum um ávana- og fíkniefni.

Með hliðsjón af sakarefni málsins er refsing ákærða ákveðin fangelsi í 30 daga.

Ákærði er sviptur ökurétti í ævilangt.

Ákærði greiði sakarkostnað samkvæmt sakarkostnaðaryfirliti.

D ó m s o r ð :

Ákærði, S-kk-nf A-kk-nf N-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði 177.942 krónur í sakarkostnað.

S-kk-nf S-kk-nf.
S-439/2012

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 5. júní 2012, á hendur X, kt. 000000-0000, [...], fyrir eftirtalin hegningarlagabrot:

Fyrir þjófnað með því að hafa, sunnudaginn 27. nóvember 2011, í verslun Hagkaups, Smáralind, Kópavogi, stolið einu ilmvatnsglasi, að verðmæti 13.899 krónur.

Fyrir þjófnað með því að hafa, að kvöldi miðvikudagsins 18. janúar 2012, í strætisvagni nr. 52, sem lagt var við biðstöðina í Mjódd, Reykjavík, stolið söfnunarkassa, sem innihélt reiðufé og strætisvagnamiða, að óþekktu verðmæti.

Fyrir þjófnað með því að hafa, aðfaranótt miðvikudagsins 23. mars 2012, í félagi við A, í auðgunarskyni brotist inn í Hlöllabáta, Lóuhólum 6 í Reykjavík, með því að brjóta rúðu í rennihurð veitingastaðarins, þannig að ákærði komst inn til þess að stela þaðan LG flatsjónvarpstæki, að verðmæti 200.000 krónur.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1995 og hefur hann ekki sætt refsingu. Við ákvörðun refsingar verður litið til þess að ákærði er ungur að árum og hefur gengist greiðlega við brotum sínum. Þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærði verður dæmdur til að greiða málsvarnarþóknun skipaðs verjanda síns, S-kk-ef K-kk-ef K-kk-ef hdl., 87.850 krónur að meðtöldum virðisaukaskatti.

Af hálfu ákæruvaldsins flutti málið K-kk-nf Ó-kk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kvað upp dóminn.

D ó m s o r ð :

Ákærði, X, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði þóknun skipaðs verjanda síns, S-kk-ef K-kk-ef K-kk-ef hdl., 87.850 krónur.

R-kvk-nf H-kvk-nf
S-442/2012

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 29. maí 2012, á hendur E-kk-þgf A-kk-þgf Þ-kk-þgf, kt. 000000-0000, Dvergaborgum 8, Reykjavík, fyrir tilraun til þjófnaðar með því að hafa, fimmtudaginn 8. mars 2012, í Reykjavík, reynt að brjótast inn í Hlíðaskóla við Hamrahlíð 2 með því að brjóta rúðu í einni skólastofunni í þeim tilgangi að stela raftækjum þar innandyra, en flúið af vettvangi skömmu síðar er hann varð lögreglu var.

Er þetta talið varða við 244. gr., sbr. 20. gr., almennra hegningarlaga nr. 19/1940.

Er þess krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í október 1989. Samkvæmt sakavottorði var ákærði 24. febrúar 2009 sakfelldur fyrir hylmingu, en ákvörðun refsingar frestað skilorðsbundið. Hann var 23. júní 2009 dæmdur í eins mánaðar skilorðsbundið fangelsi fyrir þjófnað og fíkniefnalagabrot. Hinn 19. janúar 2012 var ákærði dæmdur í tveggja mánaða skilorðsbundið fangelsi fyrir þjófnað, en þar var um hegningarauka að ræða. Loks var ákærði 2. mars 2012 dæmdur í þriggja mánaða fangelsi fyrir þjófnað, en skilorðsdómurinn frá í janúar var þá dæmdur upp. Samkvæmt framansögðu, og með vísan til 255. gr. almennra hegningarlaga, þykir refsing ákærða hæfilega ákveðin fangelsi í 30 daga.

Ákærði greiði málsvarnarþóknun skipaðs verjanda síns, P-kk-ef K-kk-ef hdl., 62.750 krónur að meðtöldum virðisaukaskatti.

Af hálfu ákæruvaldsins flutti málið S-kk-nf Ó-kk-nf fulltrúi.

R-kvk-nf H-kvk-nf héraðsdómari kvað upp dóminn.

D ó m s o r ð :

Ákærði, E-kk-nf A-kk-nf Þ-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, P-kk-ef K-kk-ef hdl., 62.750 krónur.

R-kvk-nf H-kvk-nf
S-448/2012

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. júní 2011, á hendur S-kk-þgf H-kk-þgf G-kk-þgf, kt. 000000-0000, Sólvallagötu 72, Reykjavík, fyrir fíkniefnalagabrot með því að hafa mánudaginn 15. mars 2010, að Kambsvegi 5, í Reykjavík, haft í vörslum sínum í sölu og dreifingarskyni 121 kannabisplöntu, og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar og til greiðslu alls sakarkostnaðar. Einnig er krafist upptöku á 121 kannabisplöntu, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á 4 gróðurhúsalömpum, hitablásara og „ballest“ fyrir ræktunarlampa, sem notað var til framleiðslu kannabisplantnanna og lagt var hald á í málinu, samkvæmt 7. mgr. 5. gr. sömu laga.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júní 1985. Sakaferill hans hefur ekki áhrif á refsingu. Þykir refsing ákærða hæfilega ákveðin fangelsi í fjóra mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði sæti upptöku 121 kannabisplöntu, 4 gróðurhúsalömpum, hitablásara og „ballest“ fyrir ræktunarlampa, samkvæmt lagaákvæðum sem í ákæru greinir.

Ákærði greiði 76.076 krónur í sakarkostnað.

Af hálfu ákæruvaldsins flutti málið A-kvk-nf B-kvk-nf A-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, S-kk-nf H-kk-nf G-kk-nf, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Upptæk eru dæmd 121 kannabisplanta, 4 gróðurhúsalampar, hitablásari og „ballest“ fyrir ræktunarlampa

Ákærði greiði 76.076 krónur í sakarkostnað.

R-kvk-nf H-kvk-nf
S-460/2012

Mál þetta, sem dómtekið var þriðjudaginn 26. júní 2012, er höfðað með ákæru, útgefinni af lögreglustjóranum á höfuðborgarsvæðinu 12. júní 2012, á hendur B-kk-þgf R-kk-þgf, kt. 000000-0000, Þorláksgeisla 3, Reykjavík, fyrir fjárdrátt með því að hafa, á tímabilinu ágúst 2008 til janúar 2009, sem framkvæmdastjóri einkahlutafélagsins B.R. Húsa, kt. 000000-0000, dregið félaginu og notað í rekstur þess samtals 118.560 krónur, sem haldið var eftir við útborgun launa starfsmanns félagsins, B-kk-ef G-kk-ef M-kk-ef, kt. 000000-0000, og átti að ganga til greiðslu á meðlagsskuld hans við Innheimtustofnun sveitarfélaganna samkvæmt 7. mgr. 5. gr. laga nr. 54/1971 um Innheimtustofnun sveitarfélaga. Eigi voru staðin lögmæt skil á fjárhæðinni en hún sundurliðast sem hér greinir:

Tilvik Vangoldið meðlag Launatímabil

1. kr. 19.760 ágúst 2008

2. kr. 19.760 september 2008

3. kr. 19.760 október 2008

4. kr. 19.760 nóvember 2008

5. kr. 19.760 desember 2008

6. kr. 19.760 janúar 2009

Samtals: kr. 118.560

Telst þetta varða við 247. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu Innheimtustofnunar sveitarfélaga var krafist skaðabóta úr hendi ákærða, að fjárhæð 118.560 krónur, auk vaxta og innheimtukostnaðar. Við þingfestingu málsins lagði ákærði fram gögn til staðfestingar á því að bótakrafa hefði verið greidd að fullu.

Verjandi ákærða krafðist vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur árið 1951. Hann hefur ekki áður sætt refsingu svo kunnugt sé. Við ákvörðun refsingar verður litið til þess að ákærði hefur gengist greiðlega við broti sínu og greitt skaðabótakröfu að fullu. Þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Engan kostnað leiddi af málinu, en verjandi ákærða, Ö-kk-nf H-kk-nf hrl., gerði ekki kröfu um þóknun sér til handa.

Af hálfu ákæruvaldsins flutti málið K-kk-nf Ó-kk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kvað upp dóminn.

Dómsorð:

Ákærði, B-kk-nf R-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

R-kvk-nf H-kvk-nf
S-461/2012

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 12. júní 2012, á hendur H-kk-þgf K-kk-þgf, kt. 000000-0000, Fífuseli 9, Reykjavík, fyrir þjófnað, með því að hafa:

I.

Aðfaranótt laugardagsins 21. janúar 2012, stolið samloku að söluverðmæti 529 krónur í verslun Stöðvarinnar við Suðurfell 4 í Reykjavík.

Telst þetta varða við 244. gr. almennra hegningarlaga nr. 19/1940.

II.

Fimmtudaginn 15. mars 2012, stolið heyrnartólum af gerðinni Sennheiser að söluverðmæti 5.995 krónur í verslun Elko við Skógarlind 2 í Kópavogi.

Telst þetta varða við 244. gr. almennra hegningarlaga.

Þess er krafist að ákærði verði dæmdur til refsingar og greiðslu alls sakarkostnaðar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júlí 1987. Samkvæmt sakavottorði hófst brotaferill ákærða árið 2005. Hann hefur fjórum sinnum gengist undir sáttir vegna brota á ávana- og fíkniefnalöggjöfinni og einu sinni gengist undir viðurlagaákvörðun vegna umferðarlagabrots. Þá hefur ákærði hlotið sex dóma vegna auðgunarbrota, en síðast var hann dæmdur 15. desember 2011 í þriggja mánaða fangelsi, skilorðsbundið í tvö ár, vegna þjófnaðarbrots. Með brotum þeim sem ákærði er sakfelldur fyrir í máli þessu hefur hann rofið skilorð síðastgreinds refsidóms. Verður skilorðsdómurinn tekinn upp og ákærða dæmd refsing í einu lagi vegna málanna, sbr. 60. gr. og 77. gr. almennra hegningarlaga. Þykir refsing ákærða hæfilega ákveðin fjögurra mánaða fangelsi, en rétt þykir að fresta fullnustu refsingarinnar og falli hún niður að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

R-kvk-nf H-kvk-nf héraðsdómari kvað upp dóminn.

Dómsorð:

Ákærði, H-kk-nf K-kk-nf, sæti fangelsi í fjóra mánuði, en fresta skal fullnustu refsingarinnar og falli hún niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga.

R-kvk-nf H-kvk-nf
S-462/2012

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 12. júní sl., á hendur A-kk-þgf J-kk-þgf, Reykjavík, „fyrir líkamsárás, með því að hafa að morgni sunnudagsins 20. nóvember 2011, í íbúðarhúsnæði við Rjúpnasali 12 í Reykjavík, veist að B-kk-þgf R-kk-þgf og sparkað í andlit hans, með þeim afleiðingum að B-kk-nf hlaut fjölda brota á augntóft vinstra megin, brot á augntóft hægra megin, nefbrot með hliðrun á miðsnesi, brot á vinstra kinnbeini, vinstri kinnholu og hægri ennisholu auk sára á nefrót og hornhimnu hægra auga.

Telst þetta varða við 1. mgr. 218. gr. almennra hegningarlaga nr. 19/1940, með áorðnum breytingum.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkröfur:

Í málinu gerir G-kk-nf S-x-x R-kk-nf hdl., fyrir hönd B-kk-ef R-kk-ef, kröfu um að A-kk-nf J-kk-nf verði dæmdur til að greiða brotaþola skaða- og miskabætur að fjárhæð 2.100.000 kr. með vöxtum samkvæmt 8. gr. vaxtalaga nr. 38/2001 frá 29. nóvember 2011 en síðan með dráttarvöxtum skv. 9. gr., sbr. 1. mgr. 6. gr. vaxtalaga frá þeim degi sem mánuður er liðinn frá því að ákærða var kynnt krafan til greiðsludags.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Greinargerð fylgir ekki með bótakröfu brotaþola og verður því að vísa kröfu hans frá dómi, sbr. 173. gr. laga nr. 88/2008 og verður því að vísa kröfunni frá dómi.

Ákærði hefur áður verið sektaður fyrir umferðar- og fíkniefnalagabrot, en ekki verið refsað fyrir hegningarlagabrot.

Verður refsing hans því ákveðin fangelsi í 60 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Ákærði greiði 35.000 krónur í sakarkostnað og málsvarnarþóknun skipaðs verjanda síns, S-kk-ef S-kk-ef hdl., 75.300 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, A-kk-nf J-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Bótakröfunni er vísað frá dómi.

Ákærði greiði 35.000 krónur í sakarkostnað og málsvarnarþóknun skipaðs verjanda síns, S-kk-ef S-kk-ef hdl., 75.300 krónur.

A-kk-nf Í-kk-nf
S-468/2012

Mál þetta, sem dómtekið var 6. september sl., var höfðað með ákæru ríkissaksóknara, dagsettri 11. júní sl., á hendur A-kk-þgf Þ-kk-þgf Þ-kk-þgf, Reykjavík, „fyrir kynferðisbrot, með því að hafa miðvikudaginn 2. mars 2011, og um nokkurt skeið fram til þess dags, á ofangreindu heimili sínu, haft í vörslum sínum á Compaq borðtölvu 15 hreyfimyndir (heildarafspilunartími 6 klst.) og á Mulholland USB minnislykli 746 ljósmyndir, 106 hreyfimyndir (heildarafspilunartími 23 klst. og 35 mín.) og 39 skyggnumyndasýningar með samtals 477 myndum, sem sýna börn á kynferðislegan og klámfenginn hátt, en tölvubúnaðurinn með myndefninu var haldlagður þann sama dag.

Telst þetta varða við 4. mgr. 210. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að framangreint myndefni og tölvubúnaður, sem lögregla lagði hald á, verði gert upptækt samkvæmt 1. tl. 1. mgr. 69. gr. laga nr. 19/1940.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Ákærði var sektaður fyrir fíkniefnalagabrot 2005. Hann játaði brot sitt greiðlega hjá lögreglu og fyrir dómi. Verður refsing hans því ákveðin fangelsi í 6 mánuði, en fresta skal fullnustu refsingarinnar og falli hún niður að liðnum 2 árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940. Upptækt skal vera það myndefni og tölvubúnaður sem lögregla lagði hald á og nánar greinir í dómsorði. Ákærði greiði málsvarnarþóknun verjanda síns eins og greinir í dómsorði.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, A-kk-nf Þ-kk-nf Þ-kk-nf sæti fangelsi í 6 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptækt skal vera: Compaq borðtölva, 15 hreyfimyndir (heildarafspilunartími 6 klst.), Mulholland USB minnislykill, 746 ljósmyndir, 106 hreyfimyndir (heildarafspilunartími 23 klst. og 35 mín.) og 39 skyggnumyndasýningar með samtals 477 myndum, sem sýna börn á kynferðislegan og klámfenginn hátti og lögregla lagði hald á.

Ákærði greiði málsvarnarþóknun skipaðs verjanda síns, B-kk-ef E-kk-ef hdl., 150.600 krónur.

A-kk-nf Í-kk-nf
S-474/2012

Ár 2012, daginn 16. ágúst, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 474/2012: Ákæruvaldið (A-kvk-nf L-kvk-nf G-kvk-nf) gegn Ó-kk-þgf Þ-kk-þgf Ó-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 19. júní sl. á hendur ákærða, Ó-kk-þgf Þ-kk-þgf Ó-kk-þgf, kennitala 000000-0000, Vesturbergi 30, Reykjavík, „fyrir tollalagabrot, með því að hafa við komu m/s Selfoss hingað til landa, sem ákærði er háseti á, að morgni mánudagsins 29. nóvember 2010, komið með hingað til lands, 42 ltr. af Baranoff wodka, 15 ltr. af Esbjærg vodka, 25,20 ltr., af Lord Cameron dry gin, 8,40 ltr. af Statesman Scotch whiskey, 5. ltr. af Smirnoff vodka, 3. ltr. af Whyte and Mackcay, 1 ltr. af Baccardi, 4 kassa af Heineken bjór, 3 kassa af Viking bjór, 800 stk. af Marlboro vindlingum, 400 stk. af Winston vindlingum, 280 gr. af neftóbaki og 4 stk. Liverpooltreyjur án þess að gera tollgæslunni grein fyrir varninginum en tollverðir fundu hann við tollskoðun.

Telst þetta varða við 1. mgr. og 4. mgr. 27. gr., sbr. 1. mgr. 170. gr. tollalaga nr. 88/2005, sbr. 6. og 12. gr. reglugerðar nr. 630/2008 um ýmis tollfríðindi.

Þess er krafist að ákærði verði dæmdur til refsingar og greiðslu alls sakarkostnaðar. Jafnframt er þess krafist að framangreint áfengi, tóbak og fatnaðar sem hald var lagt á verði gert upptækt skv. 1. mgr. 181. gr. tollalaga nr. 88/2005.

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 45 daga. Rétt er að fresta því að framkvæma refsingu þessa og ákveða að hún falli niður að liðnu 1 ári frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Þá ber að dæma að ákærði sæti upptöku á smyglvarningi, eins og greinir í dómsorði.

Sakarkostnað hefur ekki leitt af málinu.

DÓMSORÐ:

Ákærði, Ó-kk-nf Þ-kk-nf Ó-kk-nf, sæti fangelsi í 45 daga. Framkvæmd refsingarinnar er frestað og fellur hún niður að liðnu einu ári frá dómsuppsögu, haldi ákærði almennt skilorð.

Ákærði sæti upptöku á 99,6 l af sterku áfengi, 7 kössum af bjór, 1200 vindlingum, 280 g af neftóbaki og 4 treyjum.

P-kk-nf G-kk-nf.